ky en en en en en en ky ky ky ky ru ky ru ky ky ru ky ru ky ru ru ky ky ky ky ky ky ru ky ky ky ky ru ky ky ky ky ky ky ky ru ky ky ky ky ky ky ky ky ky ky ky ky ky ky ky ky ky ky ru ky ru ky ru ky ru ky ru ky ru kk ru ky ru ru ru ky bg ky ru ky ru ky ru ky ky myv ru ky ru ky ky ru ky ru ky en en en en en en en en en ru
Кыргыз Республикасынын Президенти Роза Отунбаевага анын туулган күнүнө байланыштуу чет өлкөлөрдүн мамлекет башчыларынан, эл аралык уюмдардын жетекчилеринен куттуктоо каттар келүүдө.
Кыргыз Республикасынын Президенти Роза Отунбаева Түркмөнстан Республикасынын Президенти Гурбангулы Бердымухамедовдан куттуктоо кат алды. "Урматтуу Роза Исаковна, сиздин 60 жылдык юбилейиңизге байланыштуу менин чын жүрөктөн билдирген эң изги каалоолорумду кабыл алыңыз. Бул сонун мүмкүнчүлүктү пайдаланып, Сизге ак дилимден мыкты ден соолук, байгерчилик, бакты-таалай, ошондой эле боордош Кыргызстан калкынын жыргалчыгы жолундагы сиздин бардык демилгелериңизге жана арекеттериңизге ийигиликтерди каалайм"
Кыргыз Республикасынын Президенти Роза Отун-баевага Өзбекстан Республикасынын премьер-министри Шавкат Мирзиёевдин куттуктоосунда мындай деп айтылат: "Сиздин туулган күнүңүзгө байланыштуу менин куттуктоомду кабыл алып коюңуз. Өзбекстан менен Кыргызстандын ортосундагы мамилелер жакшы коңшулаштыктын жана бири-биринин кызыкчылыктарын урматтоонун принциптеринин негизинде өнүгө бере тургандыгына ишенем. Сизге ден соолук жана Сиздин мамлекеттик жооптуу ишиңизде Кыргызстан элинин жыргалчылыгына ийгиликтерди каалаймын".
Москва жана бүткүл Русь патриархы Кирилл: "Сизди туулган күнүңүз менен чын жүрөктөн куттуктайм! Жемиштүү илимий ишмердигиңиз жана ар кандай кызматтардагы көп жылдык натыйжалуу эмгектериңиз аркылуу Сиз өзүңүздү өлкөңүздүн чыныгы патриоту жогорку деңгээлдеги профессионал катары көрсөттүңүз. Азыр өлкө үчүн оңой эмес мезгилде, Сиз өзүңүздүн ошол бай тажрыйбаңызды Кыргызстан калкынын ийгилиги үчүн арнап жатасыз. Сиздин жигердүү арекетиңиздин натыйжасында элди тынч жана байгер жашоосу калыптанып, мамлекеттин социалдык туруктуулугу, анын башка өлкөлөр менен өз ара карым-катнаштары бекемделет деген ишенимдемин", - деп куттуктоосун билдирген.
"Профсоюздардын жалпы конфедерациясы" эл аралык профсоюз бирикмесинин башкы катчысы Владимир Щербаков: "Улуу урматтуу Роза Исаковна, Сиздин туулган күнүңүздө Сизге жеке өз атымдан жана профсоюздардын жалпы конфедерациясынын жетекчилигинин мүчөлөрүнүн атынан жакшы куттуктоолорду жана эң мыкты каалоолорду билдиремин. Биз жооптуу социалдык өнөктөштүктү өнүктүрүү боюнча Кыргызстан профсоюздар федерациясынын күч-аракеттерин колдойбуз. Сизге Кыргызстандын көз карандысыздыгын чыңдоого, анын көп улуттуу элинин бакубатчылыгына Сиздин мамлекет башчысынын жогорку миссиясын аткарышыңыздагы ийгиликтерди каалаймын",-деп жазган.
КМШга катышкан мамлекеттер аралык гуманитардык кызматтыштык фондусунун аткаруучу директору Армен Смбатяндын куттуктоо катында: "Улуу урматтуу Роза Исаковна, Сизди мааракеңиз менен бүт дилимден куттуктоого уруксат этиңиз. Сизге ден соолукту, жеке жана кесиптик ийгиликтерди каалаган бул куттуктоого КМШга катышкан мамлекеттердин мамлекеттер аралык гуманитардык кызматташтык фондусунун бүткүл жамааты кошулат. Сиздин жетекчилигиңиздин алдында Кыргызстандын башка өлкөлөр менен, анын ичинде көз карандысыз мамлекеттердин шериктештигине кирген өлкөлөрдүн маданий байланыштары үчүн көп нерселер жасалды. КМШ аймагында интеграциялык процесстерди өнүктүрүү зарылдыгын жакшы түшүнгөн лидерлердин бири катары Сиздин сиңирген эмгегиңиз чоң. Биздин биргелешкен ишибиз мындан ары да үзүр-лүү жана достук мүнөздө боло бере тургандыгына ишенемин", - деп айтылган.
ЕврАзЭШтин башкы катчысы Таир Мансуровдун куттуктоо катында мындай деп айтылат: "Урматтуу Роза Исаковна, Сиздин даңазалуу мааракеңиз менен чын ыкласымдан куттуктоолорумду кабыл алып коюңуз. Сиз өлкөнүн өнүгүшүнүн жыргалчылыгы үчүн жогорку максаттарга жана зор түзүүчүлүк мүмкүнчүлүккө жеткен адамдын акылмандуулугун жана ишенимдүүлүгүн эриш-аркак айкалыштырган турмуштук этапта турасыз. Референдумда бекитилген өлкөңүздүн элинин эрки менен Кыргызстандын жаңы Конституциясы кабыл алынды жана Сиз Кыргыз Республикасынын Президенти болуп шайландыңыз. Ушул тарыхый татаал мезгилде Сиздин мамлекеттик ишмердүүлүгүңүз туруктуулуктун жана экономика менен коомдун натыйжалуу өнүгүшүнүн жогорку максаттары менен аныкталат. Сизге, урматтуу Роза Исаковна, бекем ден соолук, Кыргызстандын элине Сиздин кызмат өтөшүңүздөгү мындан аркы ийгиликтерди, Сиздин үй-бүлөңүзгө бакытты жана бакыбаттуулукту каалап кетүүгө уруксат этиңиз".
КРнын Президенти Роза Отунбаева кечээ Токмок шаарында болду. Ал өз иш сапарын жоопкерчилиги жектелген "Интергласс" ЖЧКсы айнек заводунан баштап, андагы иштин жүрүшү менен жакындан таанышты.
Жолугушуу учурунда, аталган за-
воддо айрым бир жетишпестиктердин бар экени айтылып, мүмкүнчүлүктөр болуп калса, айнекти эндүү жана узун кылып өндүрүүгө аракеттер көрүлүп жаткандыгы маалым болду. Мындай маалымат менен кабардар болгон Президент, бул маселени чечүүнүн жолдорун карап көрөрүн айтты. "Өндүрүштүк мүмкүнчүлүктөр менен ички түзүмдөр, заводдун азыркы абалы жакшы экен. Иштин токтоп калышына эч качан жол бербеш керек", - деп белгиледи Р.Отунбаева.
Өндүрүштүк цехтердин абалы менен таанышып чыккан кийин, өлкө башчысы заводдун техникалык кызматкерлери менен жолукту. Кыска мөөнөттөгү тегерек столдо алар өндүрүштүн көлөмүн көбөйтүүнүн жолдорун кантип тапса болот, ал үчүн эмне кылуу абзел экендиги боюнча пикир алмашышты. Анда Президент Токмок экономикалык кудурети күчтүү жогору шаар экендигин белгиледи.
Эске сала кетсек, "Интергласс" ЖЧКсы айнек заводу 1971-жылы курулуп, алгачкы продукция 1989-жылы өндүрүлгөн. Ишкананын жетекчилери маалымдашкандай, эгер баары ойдогудай болсо, 2011-жылы "Интергласс" ЖЧКсы болжол менен мамлекеттик казынага салык түрүндө 84,4 млн. сом түшүрмөкчү.
Р.Отунбаева айнек заводунан чыгып, Борбордук Азиядагы эл аралык университетине барды.
Мамлекет башчы андагы студент-
тер менен болгон жолугушуусунда ЖОЖдордо тамыр алып, жайылып бара жаткан коррупция маселесине сөзсүз чекит коюларын белгиледи. Ар улуттун өкүлдөрүнөн турган жаштарга кайрылып, алардын бардыгын ынтымакка, биримдикке үндөдү. "Силер, эч качан жетишкендиктерден артта калып жатабыз деп эсептебешиңер керек. Себеби, Кыргызстандагы, ушул эле Токмоктогу окуу жайларда билим берүүнүн деңгээли жогору. Биз ушул деңгээлди төмөндөтүп албашыбыз керек", - деп билдирди Президент. Мындан сырткары, ал өз сөзүндө өлкөдөгү актуалдуу маселелер жөнүндө кеп козгоп, алдыда парламенттик шайлоону тынч, таза өткөрүү эң башкы максаттардын бири экенине токтолду.
Ал эми жогоруда аты аталган окуу жай мындан эки жыл мурда ачылган. Учурда анда 200дөн ашык студент билим алат. Анын ичинде 20дан ашык улуттардын өкүлдөрү бар. Ошондой эле, чет өлкөдөн келгендер да жок эмес.
Президент Токмок шаарына болгон иш сапарынын алкагында, андагы мугалимдер, айыл өкмөт башчылары ж.б. менен жолугуп, алардын берген суроолоруна жооп берди.
башчысы 10-октябрдагы парламенттик шайлоого мектеп мугалимдери жөнөкөй шайлоочу катарында келип өз добуштарын берерин айтып, алар мурдагыдай шайлоону өткөрүү, уюштуруу иштерине катышпай турганын маалымдады. "Ошондой эле, өлкөбүздүн түштүк аймагындагы ЖОЖдордо сабак 10-октябрдан башталат. Себеби, биз студенттердин курал катары пайдаланышын каалабайбыз", - деп кошумчалады.
Муну менен бирге Кыргызстан мындан ары ар кайсы чет жардамдарга ишенбей, өз алдынчалуу, өнүккөн өлкө болууга тийиш экенин белгиледи. "Биз өмүр бою эле эл аралык донорлордун колдоолорун карап отурбай, өз алдынча татыктуу жашоого жетишүүбүз керек. Ал үчүн, сырткы инвесторлорду тартуу зарыл. Ал эми инвесторлорду тартуу үчүн, бизге тынчтык, биримдик керек. Андыктан, өлкөбүздө туруктуулукту орнотуу үчүн парламенттик шайлоого баарыңыздар активдүү катышып, ишенген партияларыңызга өз добушуңуздарды бериңиздер. Ал эми мен эч кандай партиянын таламын талашпайм",- деди Р.Отунбаева.
Мындан сырткары, Президентке Токмок эли жана Чүй облусунун акимдери аталган жолугушууда, кызматынан бошоп калган Кемин районунун акимин кайрадан ордуна коюп берүүсүн өтүнүп кайрылышты. Алардын айтымында, аны кызматтан алып салуу үчүн эч кандай негиз жок болгон.
Өлкө башчысы жакынкы күндөрдө мугалимдер менен врачтардын айлык-акыларын көтөрүү планда бар экенин билдирди.
Ушул жана башка суроолор боюнча канааттандырарлык жооп алган жергиликтүү эл, Президентке ыраазычылыктарын билдиришип, аны юбилейи менен куттукташты.
Биринчи вице-премьер-министр Амангелди Муралиевдин төрагалыгында өткөн Өкмөттүн отурумунда республиканын 2010-2013-жылдардагы социалдык-экономикалык орто мөөнөттөгү болжолдук көрсөткүчтөрү жөнүндө маселе каралды.
Өкмөттүн отурумун ачып, А.Му-
ралиев өкмөт мүчөлөрүн жана ага чакырылгандарды маселени тал-
куулоого активдүү катышууга чакыруу менен өлкөбүздөгү учурдагы экономикалык абалга кыскача токтолду.
Экономикалык тескөө министри Эмил Үмөталиевдин докладында айтылгандай, үстүбүздөгү жылдагы окуялар социалдык-экономикалык өнүгүүгө кыйла терс таасирин тийгизди. Мунайзатка, алтынга, дан эгиндерине баанын өсүшү инфляциянын өсүшүнө алып келет. Тактап айтканда ал 10%дан ашышы мүмкүн.
Ошондой болсо да, айрым тармактарда экономикалык өсүш болушу мүмкүн. Мисалы, курулуш тармагы 6%дан ашык өсөрү болжолдонууда. Анткени, Ошто жана Жалал-Абадда зыянга учураган имараттарды калыбына келтирүү үчүн курулуш материалдарын өндүрүүчү ишканалар арымын арттырат. Тактап айтканда, кирпич, цемент ж.б. курулуш материалдары көп өндүрүлөт. Ал эми, курулуш болгон жерге кыш кыноочулар, шыбакчылар, малярлар, жасалгалоочулар, монтажчылар ж.б. жумушчулар керектелет. Бул болсо, өз кезегинде кошумча жумуш орундарынын пайда болушун шарттайт.
Докладда ошондой эле, келерки жылдан баштап социалдык-экономикалык абал улам барган сайын жакшыра берери белгиленген. Болжол менен алганда 2011-2013-жылдар аралыгында киреше 13%га өсүшү күтүлүүдө. Эмгек акылар орточо өлчөмдө 8000 сомдон ашып, өсүш 20%га жетет.
Өкмөттүн жыйынында доклад жасаган каржы министри Чоробек Имашовдун айтымында, быйыл бюджеттин тартыштыгын толуктоо үчүн кыйла каражат жетпөчүдөй. Атап айтканда, түштүк аймакта болгон окуялардан жабыр тартышкан бизнесчилерге убактылуу берилген жеңилдиктер, албетте, бюджеттин тартыштыгына алып келет.
Докладчы ошондой эле тышкы карыздарга да токтолду. Тактап айтканда 3 миллиарддан ашуун тышкы карыз бар. 2010-жылы негизги карыз жана үстөк пайыз боюнча 5 миллиард сомдон ашык каражат төлөө керек.
Министр белгилегендей, тышкы донорлор убада кылган каражаттардан азыркыга чейин эч кандай каражат түшө элек. Баса, Кытай Эл Республикасы 1 млн. доллар бөлүүнү караган. Ал эми мамлекеттик мүлктү менчиктештирүүдөн пландаштырылган каражат түшкөн жок.
Жыйындын соңунда "2010-2013-жылдарга карата Кыргызстандын со-циалдык-экономикалык өнүгүүсүнүн орто мөөнөттүк божомолу тууралуу", "2010-жылга карата республикалык бюджетке толуктоолор тууралуу жана 2011-2012-жылдарга карата божомол" мыйзам долбоору тууралуу" жана "2011-жылга карата республикалык бюджет жана 2012-2013-жылдарга карата божомол тууралуу" мыйзам долбоору тууралуу" Өкмөт токтомдору жактырылды.
кыргыз тилиндеги гезит "Кыргыз туусу"
email • архив • редакция
"Чү" дегенде эле Чудан кармалдык
Мэр башка - шаар башка
Түркиядан 21 млн. доллар
"Кызматка жетсем, жеп-ичсем деп бакиевдер менен кармашкан эмесмин"
Көтөрмөдө курулуштардын катары көбөйөт
29-август -Ядролук сыноолорго каршы иш-аракеттердин эл аралык күнү
кетип жатышынын сыры барбы?
30-август - Казакстан Республикасынын Конституциясынын күнү
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0827_4.htm on line 83
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0827_4.htm on line 83
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/tuusu/10/0827_4.htm on line 83
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0827_4.htm on line 83
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0827_4.htm on line 83
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/tuusu/10/0827_4.htm on line 83
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0827_4.htm on line 83
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0827_4.htm on line 83
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/tuusu/10/0827_4.htm on line 83